Et dukkehjem – sammendrag av de siste 6 sider

Et dukkehjem er et skuespill og handler om ekteskapet mellom Nora og Helmer.

Vi har lest et lite utdrag av skuespillet, de 6 siste sidene. Her møter vi Nora og Helmer i en følelses-ladet samtale. Nora er skuffet over mannen sin. Hun har nemlig tidligere lånt penger for å hjelpe mannen sin da han var alvorlig syk. Dette fortalte hun ikke Helmer, hun var redd han ikke ville bruke pengene til et opphold på et hjem (sykehus) for å bli frisk.

Nå er dette i ferd med å bli avslørt for Helmer. Han blir ikke blid fordi han mener at han mister ære (respekt) når dette blir kjent for folk i byen.

Helmer synes kona (Nora) har gjort en stor feil da hun lånte penger uten hans viten.

Dette skuffer Nora. Hun mener at Helmer skulle sagt: «Det var fint du fikk tak i penger slik at jeg kunne bli frisk».

Nora blir så skuffet over mannen sin at hun vil skilles. Hun vil ikke være gift med en mann som behandler henne som en dukke.

Hun vil ikke leve i et dukkehus.

Hun drar fra mannen og barna sine midt på natta. Helmer blir fortvilet.

Noe av årsaken til problemene i ekteskapet er at Nora og Helmer ikke snakker sammen.

Det er mangel på kommunikasjon.

Temaene i dette skuespillet er kvinners stilling i ekteskapet og likestilling.